b"\n_START_ARTICLE_\nAsa Butterfield\n_START_SECTION_\nPersonlig liv\n_START_PARAGRAPH_\nNavnet \xc2\xabBopp\xc2\xbb kommer fra kometen Hale-Bopp som n\xc3\xa5dde sin apsis dagen Asa ble f\xc3\xb8dt. P\xc3\xa5 fritiden er han gjerne sammen med venner eller spiller online-spill. Asa har skilte foreldre, og s\xc3\xb8steren hans Marlie er datteren til faren og hans nye kone.\n_START_SECTION_\nKarriere\n_START_PARAGRAPH_\nAsa Butterfield gjorde seg f\xc3\xb8rst kjent ved \xc3\xa5 spille hovedrollen i krigsdramaet Gutten i den stripete pysjamasen, som fikk meget gode kritikker. Han spilte ogs\xc3\xa5 biroller i The Wolfman (2010) og Nanny McPhee and the Big Bang (2010), samt en gjesterolle i TV-serien Merlin. Deretter fikk han sitt store gjennombrudd da han spilte tittelrollen i Martin Scorseses Hugo Cabret (2011), som fikk seks statuetter under Oscar-utdelingen 2012._NEWLINE_Butterfield spilte hovedrollen Ender Wiggin i storfilmen Ender's Game (2013). I 2019 spilte han i Netflix-serien Sex Education sammen med Gillian Anderson."